Min mand og jeg boede syv dage i Stefano's lejlighed, som helt levede op til vore forventninger. Vi blev modtaget af Stefano, som også havde hjulpet med bestilling af taxa til afhentning i lufthavnen. Der var sørget for en velkomsthilsen i form af madvarer og vin.
Lejligheden ligger i et for os skønt kvarter, hvor der både er alle forretninger tilgængelige samt mange dejlige spisesteder.
Selvom vi er ældre mennesker, kunne vi finde ud at af komme til og fra city med bus og metro.
Her bor man virkelig blandt romere. God fornøjelse til nye gæster.
Mange hilsner fra Gunnar og Jytte